Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

**PARUOJO RAJONO ŽEIMELIO DARŽELIO-DAUGIAFUNKCIO CENTRO „ĄŽUOLIUKAS“**

(švietimo įstaigos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**ALINOS JOKIMČIENĖS**\_\_\_\_\_\_\_\_\_\_\_\_\_\_\_\_\_\_\_

(švietimo įstaigos vadovo vardas ir pavardė)

**METŲ VEIKLOS ATASKAITA**

2020 m. Nr. \_\_\_\_\_\_\_\_

(data)

\_\_\_\_\_\_\_\_Žeimelis\_\_\_\_\_\_\_\_\_

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
|  **Strateginiai 2019-2021 m. tikslai ir uždaviniai:**1. **Tikslas** – užtikrinti kokybišką ugdymą (si), saugią ir sveiką aplinką.

**Uždaviniai**:* 1. 1.1. Kokybiškai įgyvendinti ikimokyklinio ir priešmokyklinio ugdymo programas.
	2. 1.2. Tobulinti vadovų ir pedagogų kompetencijas.
	3. 1.3. Ugdyti sveikos gyvensenos principus, sudarant vaikams sąlygas sveikai ir saugiai gyventi.
	4. 2. **Tikslas** – teikti švietimo ir kultūrines paslaugas teikimas bendruomenei jas plėtojant
	5. **Uždaviniai**:
	6. 2.1. Užtikrinti kokybiškų kultūros paslaugų teikimą.
	7. 2.2. Plėsti kultūros darbuotojų kompetencijas.
	8. 2.3. Viešinti įstaigos veiklą.

**2019/2020 m.m. veiklos tikslai:**1. Modernus ir kokybiškas ugdymas(is), užtikrinant saugią ir sveiką aplinką
2. Kultūros prieinamumo visoms visuomenės grupėms didinimas
3. Gerinti darželio-daugiafunkcio centro materialinę bazę.

2020 m. buvo ypatingi metai, tačiau įstaiga nenutrūkstamai teikė vaikų ugdymo ir priežiūros paslaugas. Lietuvoje paskelbus karantiną 2020 m. kovo 16 d. direktoriaus įsakymu Nr. V-17 „Dėl nuotolinio darbo Pakruojo rajono Žeimelio darželyje-daugiafunkciame centre „Ąžuoliukas“ tvarkos aprašo patvirtinimo“ buvo patvirtinta nuotolinio ugdymo tvarka. Vaikai buvo ugdomi nuotoliniu būdu. Vadovaujantis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 11 d. sprendimu Nr. V-1116 „Dėl ikimokyklinio ir priešmokyklinio ugdymo organizavimo būtinų sąlygų“ buvo parengta ir direktoriaus 2020 m. gegužės 14 d. įsakymu Nr. V-27a parengtas „Vaikų ugdymo paslaugų organizavimo tvarkos aprašas“. Vaikai, vadovaujantis nustatyta tvarka, nuo 2020 m. gegužės 18 d. buvo ugdomi kontaktiniu būdu. **Birželio mėnesį dviem įstaigos pedagogėms suteikta aukštesnė kvalifikacinė kategorija: Daivai Gasėnienei – vyresniosios priešmokyklinio ugdymo mokytojos kvalifikacinė kategorija, Erikai Noruišytei – vyresniosios specialiosios pedagogės logopedės kvalifikacinė kategorija.**2020 m. visi pedagogai tobulino kvalifikaciją vidutiniškai po 7-10 d. Dauguma mokymų ir seminarų buvo nemokami. Sausio mėnesį visiems pedagogams buvo organizuotas seminaras įstaigoje „Sunkūs“ ir „nevaldomi“ vaikai – mūsų didieji mokytojai. Įtraukiojo ugdymo realybė ir galimybės“. Pedagogai gilino žinias ir tobulino vaikų pažinimo, profesines, motyvavimo ir paramos, mokėjimo mokytis, ugdymo (-si) aplinkų įvairovės kūrimo kompetencijas. Dauguma mokymų vyko nuotoliniu būdu [www.pedagogas.lt](http://www.pedagogas.lt), VŠĮ „Vaiko labui“, „Mokymosi mokykla“ platformose, Lietuvos vaikų ir jaunimo centro nuotoliniuose mokymuose.Mokyklos direktorė Alina Jokimčienė nuo 2020 m. rugsėjo 1 d. mokosi Mykolo Romerio universitete magistro studijose „Lyderystė ir pokyčių valdymas“. Per 2020 m. tobulino lyderystės, mokėjimo mokytis, viešųjų pirkimų vykdymo ir jų dokumentacijos tvarkymo kompetencijas. Pavaduotoja ugdymui Laima Karpavičiūtė tobulino mokinių motyvavimo ir paramos, pažinimo ir pripažinimo, mokyklų lyderystės darbų saugos kompetencijas, gilino žinias NVŠ organizavimo klausimais, domėjosi apie Mokinių registro ir ŠVIS naujoves.2019/2020 m.m. veiklos plane vienas iš uždavinių buvo skatinti vaikų fizinį aktyvumą. Vasario mėnesį buvo organizuotas renginys „Estafečių turnyras Lietuvai 2020“. Įstaigos vaikai dalyvavo Lietuvos tautinio olimpinio komiteto  ir Respublikinės ikimokyklinio ugdymo kūno kultūros pedagogų asociacijos  RIUKKPA organizuojamame **Lietuvos ikimokyklinio ugdymo įstaigų projekte „Lietuvos mažųjų žaidynės 2020“ ir kovo 2 d. buvo organizuotas įstaigos sporto festivalis, kuriame dalyvavo vaikai ir jų tėveliai. Sporto festivalio uždarymas birželio buvo nufilmuotas (žr.** <https://www.youtube.com/watch?v=5wzqqSJjZJE>**). Vaikai, kaip ir kasmet, dalyvavo „Sveikatiados“ projekte. Buvo vykdoma ES paramos programa „Vaisių ir daržovių bei pieno produktų vartojimo skatinimas vaikų ugdymo įstaigose“.****Kultūros padalinys aktyviai vykdė savo veiklą. Susikūrė naujas kolektyvas – moterų kvartetas „Raskila“, kuriam vadovauja Danutė Maižiuvienė. Dėl susiklosčiusios situacijos daugelis renginių buvo organizuoti virtualioje aplinkoje. Kultūros darbuotojos plėtė savo kompetencijas dalyvaudamos Šiaulių apskrities regioninėje nuotolinėje konferencijoje, taip pat tobulinimosi kursuose.****2020 m. įstaiga 2 programai iš biudžeto gavo 251 900 eurų, iš MK – 80 000 eurų. Vykdydama projektus pritraukė 2 600 eurų ir NVŠ lėšos – 4123 eurų, 2% - 483,38 eurų. Nemokamam maitinimui buvo skirta – 1816,50 eurų. 3 programai buvo skirta 16 400 eurų. Kreditoriniai įsiskolinimai yra 1 266,32 eurai. Juos, lyginant su 2019 m., sumažinome 452,34 eurų. Didžiausią įsiskolinimų dalį sudaro mitybos išlaidos, kadangi tėvai už gruodžio mėnesį sumoka sausio mėnesį.** **Įstaiga įsigijo du nešiojamus kompiuterius, atnaujino grupių žaidimų kampelius, nupirktas lapų pūstuvas, langų valymo robotas. Suremontuoti dviejų grupių miegamieji (lubos ir grindys), nupirkta nauja patalinė. NVŠ būrelių veiklai vykdyti nupirkti lengvi sulankstomi stalai. Kultūros padaliniui nupirkta garso sistema (kolonėlė) su mikrofonais.** Įstaigos internetinėje svetainėje [www.zeimelioddcazuoliukas.lt](http://www.zeimelioddcazuoliukas.lt) nuolat atnaujinama informacija, pateikiami naujausi teisės aktai ir dokumentai, informuojama apie įstaigoje vykdomas veiklas. Veiklos viešinamos ir [www.pakruojis.lt](http://www.pakruojis.lt) svetainėje. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Efektyvinti įstaigos dokumentų valdymą, informacijos prieinamumą pereinant prie elektroninio dienyno „Mūsų darželis“ | Bus sukurta efektyvi ir saugi dokumentų valdymo, informacijos pateikimo ir prieinamumo erdvė administracijai, pedagogams, tėvams. | 2020 m. I ketv. bus įdiegtas elektroninis dienynas „Mūsų darželis“.Parengtas Elektroninio dienyno naudojimo tvarkos aprašas, suderintas su Mokytojų, Mokyklos taryba ir patvirtintas | Įdiegtas elektroninis dienynas „Mūsų darželis“.Paslaugų teikimo sutartis Nr.400/Nr.2 2020-04-07. Buvo bandomasis laikotarpis. Nuo Centro tarybos 2020-08-31 posėdžio Nr. 1 nutarimas 3. 2020-09-01 dienos elektroninis dienynas naudojamas pilnai.2020-08-31 įs. Nr. V-50 patvirtinti dienyno naudojimo nuostatai |
| 1.2. Įstaigos patalpų atnaujinimas, siekiant Lietuvos higienos normos HN:75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ atitikimo. | Patalpos atitiks higienos normos HN:75:2016 reikalavimus, darbas ir ugdymas vyks estetiškose aplinkose. | Išdažytos grupių miegamųjų lubos | Sutvarkytos dviejų grupių miegamųjų lubos ir pakeista jose grindų danga. |
| 1.3. Tęsti dalyvavimą nacionalinio projekto „Lyderių laikas 3“ kūrybinės komandos veiklose Pakruojo r. savivaldybėje  | Savivaldybės kūrybinė komanda kartu su tyrėjų komanda gilinsis į rajono švietimo srities problemas, apjungs visą švietimo bendruomenę, kurs visiems priimtiną tvarų pokyčių modelį. | Sukurtas, teisiškai patvirtintas įstaigos pokyčių modelis „Mokytojo profesinis tobulėjimas“. | Sukurtas įstaigos pokyčių modelis „Mokytojo profesinis tobulėjimas“.202-12-31 direktoriaus įsakymas Nr. V-84;Pritarta Centro tarybos posėdžio protokolas Nr.2  |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. nėra |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Inicijuotas mokytojo padėjėjo etato steigimas. Rastas ir įdarbintas darbuotojas dirbti 1 etato mokytojo padėjėjo pareigose.  | Prašymas Pakruojo rajono savivaldybės tarybai „Dėl mokytojo padėjėjo etato skyrimo“ 2020-08-31 Nr. 37Pakruojo rajono savivaldybės tarybos 2020-09-30 sprendimas Nr. T-235.Teikiama pagalba vaikams, turintiems didelių ir labai didelių specialiųjų ugdymosi poreikių. |
| 3.2. Inicijuotas lietaus sistemos pakeitimas | Pakeista lietaus sistema |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Parengti ir patvirtinti įstaigos 2022-2024 m. strateginį planą | Sėkmingai planuojama ir vykdoma įstaigos veikla | Parengtas ir patvirtintas įstaigos 2022-2024 m. strateginis planas |
| 8.2. Taikyti „Mokytojo profesinis tobulėjimas“ modelį. | Stiprės mokytojų profesinis veikimas kartu vaikų pažangai. Pedagogai gebės planuoti savo asmeninį ir profesinį tobulėjimą.Stiprės vadovų lyderystė tobulinant mokytojų profesinį kapitalą | Mokytojų tarybos ir metodinės grupės protokolaiParengti asmeninio tobulėjimo planai |
| 8.3. Didinti kultūrinės veiklos prieinamumą, suburti naujus meno kolektyvus. | Naujo meno kolektyvų vadovo įdarbinimas. Veiks naujas meno kolektyvas | Priimtas darbuotojas. Veikia naujas meno kolektyvas |
| 8.4. |  |  |